अगाडिको आवरण पृष्ठ

स्वानक ब्याल

तह ६, कक्षा २

लेखकः प्रेरणा चौधरी

दंगाहा थारू

१

एकठो गाउँम गरिबलाल मनैया रह। उ बरा गरिब रह। वाकरठे घर बनैना जग्गा केल रलहस्। उह जग्गम उ घर बनैल रह। वाकर छाई व जन्‍नी रलहस्।

२

खैनापिना जुटाइक लाग गरिबलाल मजोरी करजाए। मजोरी करक मिल्‍लक रूप्यले खाए। किनल चाउर रिझाक  सक्‍कुजन खाइट। अस्टहँक हुँकनक् घर गुजारा चल्टिरलहन्।

३

गरिबलालक घरम एकजोरी गिउँरा बैसट्। गिउँरागिउँरीन्हक गरिबलालक घरम् ठाँट रलहन। आपन ठाँटम गिउँरी आँरा पारट्। गिउँरी आँरा घ्वारबेर गिउँरा चारा खवाइट्।

४

ठनिक डिनम गिँउरल्या चारठो छौना निकारठ्। छौना डेख्ख गिउँरा गिउँरल्या खुशी हुइठ। एकडिन गिउँरक् ठाँटम् सँप्वा अइलन्। सँप्वा गिउँरक एकठो छौना खाडिहेट्।

५

गिउँरा गिउँरल्या सँप्वह कुछुकराइ निसेक्ट। छौना खैलकबाट गिउँरल्या गरिबलालह बटाइ कठ्या। गिउँरा ठिकबा कठा। गिउँरा छौना खैलकबाट गरिबलालह बटोइठा।

६

ड्वासर डिनफे सँप्वा छौना खाए अइठा। गिउँरा गिउँरल्या बचाउ बचाउ कहलग्ठ। गरिबलाल सुन्ठा ओ भाला लेकन अइठा। गिउँरल्यक ठाँटम् बराभारी सँप्वा डेख्ठा।

७

गरिबलाल सँप्वह भालले गोभक मुवाडेठा। उ डिनसे गिउँरा गिउँरल्या सँप्वह निडेख्ट। गिउँरा गिउँरल्या बरा खुशी हुइठ। गिउँरा गिउँरल्या गरिबलालहन धन्यवाड डेठ।

८

एकडिन् गिउँरल्या छौनन्हकटे खैना ख्वाज जैठ्या। उह ब्याला गिउँरल्या ब्यालक् बिया भेटैठ्या। ब्यालक् बिया आन्ख गरिबलालह लगाइ  डेठ्या। गिउँरल्या छौना उराख लैजैठ्या।

९

गरिबलालक लगाइल ब्याल् जम्ठस्। उ सड्डसड्ड मल ओ पानी डर्ठा। ब्याल एकडुई बरष कर्टी भारीहोजिठस्। फर्ना डिनम ब्याल् फरठस्। ब्याल् बोट्टिया मसे बरा हुइटी जइठस्।

१०

ब्याल् बरा हो क पाक जिठस्। गरिबलाल बरा खुशी हुइट्। ब्याल् पाककन झर्ठस्। गरिबलाल बिहानक ब्याल बिन्ख छिट्वम ढर्ठा।

११

कल्वा खाकन बजारम ब्याँच जैठा। ब्याल बेङचख रूप्या लेक चाउर किन्ठा। गरिबलाल एकडिन भुँईयम ब्याल झरल निभेटाइट्। रूख्वम एक्‍कठो ब्‍याल ड्याखल।

१२

गरिबलाल ब्याल् झोर्ना कोशिस करट। टर निस्याकट्। गरिबलालह मिच्छाइल डेक्ख ब्यालह डया लग्ठस। ब्याल् कठा भैया मै ओस्ट निझम्। मङगरक् डिन लहाकन ब्यालम् जल चह्रैहो।

१३

जल चह्राक पुजा कर्बोट ब्याल् झरी। यि ब्याल ट स्वानक् ब्याल हो। टुँ यी स्वानक ब्याल् बजारम बेचहो। बेंच्बोट बराढ्यार रूप्या आइ। गरिबलाल ब्याल् जस्टक कलस् ओस्टक करल्।

१४

स्वानक् ब्याल बिहानकन झरल भेटाइल्। गरिबलाल स्वानक ब्याल बेंच्कन रूप्या आनल। गरिबलाल धनी होगिल्। स्वानक् ब्याल् गरिबलालक जिन्डगीह सुखी बनाडिहेल्।

शीर्षक पृष्ठ

स्वानक ब्याल

Images on pages १, २, ३, ४, ४, ५, ६, ७, ८, ९, १०, ११, १२ by International Illustrations: The Art Of Reading 3.0, © 2009 SIL International. CC-BY-ND 3.0.

Image on page १३ by Michael Harrar, International Illustrations: The Art Of Reading 3.0, © 2009 SIL International. CC-BY-ND 3.0.

Image on page १४ by Cathy Marlett, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End